Džono Birčo draugija

Džono Birčo draugija () – ultrakonservatyvių dešiniųjų pažiūrųWebb, Clive. Rabble rousers: the American far right in the civil rights era. Athens, GA: University of Georgia Press, 2010 ISBN 0820327646 p. 10  JAV politinė grupė, deklaruojanti antikomunizmo, apribotų įgaliojimų valdžios, asmens laisvės ir konstitucinės respublikos idealus. Principles of the John Birch Society, 1962. „We believe that a Constitutional Republic, such as our Founding Fathers gave us, is probably the best of all forms of government“LectLaw  "We believe that our system of government, a Constitutional Republic, is the finest yet developed by man. ".

Įkūrėjas Robertas Velčas jaunesnysis (1899–1985) nuodugniai parengė organizacinę infrastruktūrą 1958 m., įgalindamas tvirtą organizacijos skyrių kontrolę. Nors įkūrus bendriją jos būstinė buvo Belmonte, dabar ji įsikūrusi Grendšiute, Viskonsine, su vienu skyriu kiekvienoje JAV valstijoje. Organizacijai priklauso Amerikos Nuomonės Leidyba (American Opinion Publishing), leidžianti žurnalą „Naujasis amerikietis“ (The New American).

 Vertybės 
200px|thumb|Draugijos plakatas, raginantis JAV išstoti iš Jungtinių Tautų.
Draugija laikosi originalistinio JAV Konstitucijos, kurią aiškina kaip paremtą fundamentaliais krikščionybės principais, interpretavimo. Ji siekia sumažinti valdžios galias, priešinasi perskirstymui bei ekonominiam intervencionizmui. Taip pat ne tik priešinasi kolektyvizmo, totalitarizmo bei komunizmo, bet ir socializmo ir fašizmo praktiniams taikymams bei teigia, kad šios idėjos yra paplitusios tarp esančiųjų JAV administracijoje. 1983 m. Crossfire, kongreso narys Larry McDonald (D-Džordžija), tuomet neseniai išrinktas šios draugijos prezidentas, savo organizaciją priskyrė prie senųjų dešiniųjų, o ne naujųjų dešiniųjų jėgų.

Draugija priešinosi 1960 m. pilietinių teisių judėjimui, teigdama, esą judėjime aukščiausias pareigas užima komunistai. Bendrija nepritarė pilietinių teisių aktui, tvirtindami, kad šis prieštarauja JAV Konstitucijos dešimtajai pataisai ir peržengia individualių valstijų teises priimti savus pileitinių teisių įstatymus. Draugija priešinasi „vieno pasaulio vyriausybei“, JTO, NAFTA, CAFTA, FTAA bei kitus laisvosios prekybos susitarimus ir pasisako už imigracijos mažinimą.

Antisemitinės, rasistinės, antimormoninės ir antimasoninės organizacijos aršiai kritikavo organizaciją dėl žydų, nebaltųjų, masonų ir mormonų narystės joje, apkaltindamos tuometį organizacijos prezidentą Velčą kaip simpatizuojantį feminizmui, ekumenizmui ir evoliucinėms idėjoms. Jį kaltinusiems asmenims Velčas atsakė: „Mus domina tik priešinimasis komunistų puolimui ir galutinis jų konspiracijos sutriuškinimas, kad tiek žydai ir krikščionys, tiek mahometonai ir budistai galėtų vėl gyventi gerame pasaulyje.“

 Bendrijos prezidentai 
 Robert W. Welch, Jr. (1958–1983)
 Larry McDonald (1983)
 Robert W. Welch, Jr. (1983–1985)
 Charles R. Armour (1985–1991)
 John F. McManus (1991–2004 ir nuo 2005 m. iki dabar)
 G. Vance Smith (2004–2005)

 Žymūs nariai 
 Vilius Bražėnas, Lietuvos visuomenės veikėjas, publicistas, feljetonistas, paskaitininkas, dainininkas tenoras

 Populiariojoje kultūroje 
 Bobas Dailanas parašė dainą „Talkin' John Birch Paranoid Blues“, kurioje dainos subjektas yra apimtas paranojos apie komunistus – jų ieško visur, net unitazo viduje ir galop nusprendžiąs, kad šie yra televizoriuje.

 Išnašos 

Kategorija:JAV organizacijos